Dale boul arme Pakistan pê | Rapport
Dale boul arme Pakistan pê
Dale Steyn in aksie tydens die wedstryd Suid Afrika teen Pakistan Eerste toets dag een. Wanderers Foto: Christiaan Kotze
Christo Buchner Wanderers
Wat ’n Paki-slae is hierdie nie besig om te word nie. En al medisyne wat daar vir Misbah-ul-Haq en sy Pakistani’s beskikbaar is, is ’n dubbele dosis Steyn vir hul pyn. Gisteroggend was die besoekers daar uit die subkontinent nog stert in die lug, maar toe loop hulle hul vas in die Phalaborwa Express en soos handomkeer is die gang van hierdie eerste toets verander. Met die sneltrein Dale Steyn, wat die merkwaardige syfers van 6/8 geneem het, is Pakistan (49) vir hul laagste toetstelling tot nog toe in die bietjie meer as 60 jaar wat hulle al toetskrieket speel, uitgehaal. Skielik het die beskeie 253 wat Suid-Afrika in sy eerste beurt gekry het, baie blink vertoon en al kon Graeme Smith met ’n voorsprong van 204 lopies die opvolgbeurt afdwing, het hy dit nie gedoen nie. Die sout is nog dieper in die wonde gevryf met die kolf en die 207/3 wat Suid-Afrika in sy tweede beurt het, het die voorsprong gerek na 411. Die kans dat Pakistan daarby gaan uitkom, is omtrent so goed soos die Southern Kings s’n om die Super-reeks te wen.Dit was ’n oggend wat jy moes ervaar om te kon glo. As daar iemand op dié aardbol rondstap wat gewonder het hoekom Steyn nou eintlik die nommer een ter wêreld is, het hyself daardie antwoord verskaf.Sommer in sy eerste boulbeurt van die oggend het hy Mohammad Hafeez (6) die eerste van AB de Villiers se ses slagoffers agter die paaltjies gemaak.En hopelik is diegene wat Thami Tsolelike bo De Villiers in die groot handskoene wil sien, se monde nou ook eens en vir altyd gesnoer. AB was briljant en twee van sy duikende vangskote van wêreldgehalte. Binne agt balle het Steyn drie keer toegeslaan om Pakistan 12/3 te hê. Vir 48 aflewerings was dít die telling met oorlewing al waaraan die kolwers kon dink.In sy eerste skof het Steyn 3 vir 8 in ses beurte geneem, maar sy tweede skof ná ete was nog meer indrukwekkend. Daar het hy 2.1 beurte afgestuur en nóg drie paaltjies geneem sonder om ’n lopie af te staan. Slegs twee kolwers, Azhar Ali (13) en die kaptein, Misbah (12), kon dubbelsyfers kry. Hul vennootskap was 24 lopies om die vierde paaltjie, en toe Azhar ’n haas onspeelbare bal van Jacques Kallis (2/11) in De Villiers se handskoene laat beland het, is die groot ineenstorting ingelui. Die laaste sewe paaltjies het net 13 lopies opgelewer. Misbah het ’n baie twyfelagtige beslissing teen hom gekry, met nie eens die gloeikol (hot­spot) wat met sekerheid kon sê of hy aan die bal geraak het nie. Selfs De Villiers het nie agter die paaltjies geappelleer nie, maar nadat Billy Bowden hom nie uit gegee het, is dit verwys en die TV-skeidsregter, Steve Davis, het ná lang oorweging besluit om die beslissing te wysig. Dit was tot groot misnoeë van die Pakistan-afrigter, Dav Whatmore, wat soos ’n missiel uit sy stoel geskiet het. Die sooibrand wat die etenstyd-telling van 40/7 die besoekers gegee het, het ’n veldbrand geword toe hulle in ’n japtrap ná ete heeltemal omgedop is.Vir die res van die dag was lopies, eerder as paaltjies, aan die orde, met Smith (52), De Villiers (63*) en Hashim Amla (50*) wat die besoekers laat verlang het na Karatsji en La­hore.
Nóg ’n rillertoets teen die All Blacks en nóg ’n swart dag vir die Springbokke. Maar al sal Bok se kind weer tob oor wat kón gewees het ná sy naelskou-nederlaag gister hier met 10-14, is twee dinge ten minste seker.
Suid-Afrikaanse rugby het nie kwotas nodig om transformasie aan te help nie. SA rugby het ’n ander ingesteldheid nodig.
Dit maak seer, sê Jean ná 100ste
Jean de Villiers se gesig het die verhaal vertel. Dit was amper asof jy die telling van 14-10 in die All Blacks se guns kon lees in die wyse waarop hy agteroor geleun het in sy stoel...
UmhlangaGAP ConsultingR6 000 - R7 000 Per Month
Senior Prepaid Category Manager
West RandGreen Grass Consulting
Branch Technical Support / Counter Sales
East LondonMpumalanga Personnel & Training Consultants
HOUSES FOR SALE IN Roodepoort, Horison Park
HousesR 1 530 000